
א.נ.,
הנדון: החלטה בבקשה מספר "3056-19-0013"
1. לאחר שבחנו את בקשתכם מיום 24/02/2019 לקבלת המידע בעניין "שכר ושכר עידוד עובדי מנהל התכנון", החלטנו לקבלה חלקית ולמסור לך חלקית את המידע המבוקש.
2. אנו מצרפים בזאת את המידע שהתבקש על ידכם, כדלקמן:
1. מוסדות התכנון הינם גופים המורכבים מריבוי בעלי תפקידים מגופים שונים ומגוונים. על הרכבי הוועדות השונים ניתן ללמוד מהוראות חוק התכנון והבניה, התשכ"ה -1965.
2. בהתייחס לעובדי מינהל התכנון המכהנים בוועדות, להלן המידע המבוקש:
1. ככלל, בכירים בשירות המדינה אינם זכאים לרכיב שכר עידוד. 
2. שכר העובדים נקבע עפ"י מתח הדרגות המשויך לרמת העיסוק כפי שאושר ע"י נציבות שירות המדינה.
לנוחיותכם, מצ"ב קישור לטבלאות שכר אלו כפי שמפורסמות ע"י נציבות שירות המדינה:
https://www.gov.il/he/departments/publications/reports/salary_tables

3. להלן התייחסות לוועדות השונות, כמופיע בבקשת חופש המידע שהגשת:
1. המועצה הארצית – 
יו"ר המועצה הארצית אינו עובד מינהל התכנון ואין למינהל התכנון מידע בעניינו.
נציגת מינהל התכנון בוועדה זו הינה מנכ"לית מינהל התכנון. שכר מנכ"לית מינהל התכנון הוא בהתאם לחוזה האישי למנכ"לי המשרדים כמקובל בשירות המדינה. המנכ"לית אינה זכאית לשכר עידוד, ראה סעיף 2 ב' 1 לעיל.

2. הולקחש"פ – 
יו"ר הוועדה ונציגת מינהל התכנון הינה מנכ"לית מינהל התכנון. ראה לגביה המענה הכלול בסעיף ג' 1  לעיל.
3. הולחוף – 
יו"ר הוועדה ונציגת מינהל התכנון הינה מנכ"לית מינהל התכנון. ראה לגביה המענה הכלול בסעיף ג' 1 לעיל.
4. הות"ל – 
יו"ר הות"ל אינו עובד מינהל התכנון. 
נציגת מינהל התכנון בוועדה זו הינה מתכננת הות"ל, שאינה זכאית לשכר עידוד, ראה סעיף 2 ב' 1 לעיל.
5. הותמ"ל – 
יו"ר הותמ"ל אינו עובד מינהל התכנון.
נציגת מינהל התכנון בוועדה זו הינה מתכננת הותמ"ל, שאינה זכאית לשכר עידוד, ראה סעיף 2 ב' 1 לעיל.
6. הוד"ל – 
ועדה זו אינה פעילה מזה מספר שנים ולפיכך לא נאסף המידע לגביה.
7. ועדות התכנון המחוזיות – 
7.1 ועדה מחוזית מרכז – יו"ר הוועדה אינו עובד מינהל התכנון.
נציג מינהל התכנון בוועדה הינו מתכנן המחוז, שאינו זכאי לשכר עידוד, ראה סעיף 2 ב' 1 לעיל.
7.2  ועדה מחוזית צפון - יו"ר הוועדה אינו עובד מינהל התכנון.
נציג מינהל התכנון בוועדה הינו מתכנן המחוז, שאינו זכאי לשכר    עידוד, ראה סעיף 2 ב' 1 לעיל.
7.3 ועדה מחוזית חיפה - יו"ר הוועדה אינו עובד מינהל התכנון.
נציגת מינהל התכנון בוועדה הינה מתכננת המחוז, שאינה זכאית לשכר עידוד, ראה סעיף 2 ב' 1 לעיל.
7.4 ועדה מחוזית תל אביב - יו"ר הוועדה אינו עובד מינהל התכנון.
     נציג מינהל התכנון בוועדה הינו מתכנן המחוז, תפקיד זה נמצא   
     בשלבי גיוס עובד/ת חדש/ה לאחר שמתכננת המחוז הקודמת פרשה 
    לגמלאות. 

7.5 ועדה מחוזית ירושלים - יו"ר הוועדה אינו עובד מינהל התכנון.
     נציגת מינהל התכנון בוועדה הינה מתכננת המחוז, שאינה זכאית לשכר    
      עידוד, ראה סעיף 2 ב' 1 לעיל.
7.6 ועדה מחוזית דרום - יו"ר הוועדה אינו עובד מינהל התכנון.
     נציג מינהל התכנון בוועדה הינו מתכנן המחוז, שאינו זכאי לשכר עידוד,  
     ראה סעיף 2 ב' 1 לעיל.
7.7 יהודה ושומרון – יו"ר הוועדה הינו עובד מינהל התכנון, ואינו זכאי לשכר עידוד, ראה סעיף 2 ב' 1.
3. את המידע לגבי שכר עובדי מינהל התכנון כמפורט בבקשתכם הוחלט שלא למסור וזאת בהתאם לסעיף 9(א)(3) לחוק חופש המידע, בהיותו "מידע שגילויו מהווה פגיעה בפרטיות כמשמעותה בחוק הגנת הפרטיות, תשמ"א -1981. המידע חושף מידע אודות מצבו הכלכלי של האדם אשר ראויים להגנה במסגרת חוק הגנת הפרטיות. במסגרת בחינת בקשתכם הממונה בחנה את מכלול האינטרסים העומדים על כפות המאזניים: הזכות לקבלת מידע מהרשות הציבורית, עניינו האישי של מבקש המידע, כמו גם זכותו לפרטיות של האדם. יפים במיוחד הדברים כפי שנקבעו בפס"ד עתמ (י-ם) 52733-10-18 הרב שמעון מאיר ביטון נ' הרבנות הראשית לישראל (מיום 28.2.2019, פורסם ב'נבו') אשר יובאו כלשונן: "בית המשפט העליון פירש את הביטוי "ענייניו הפרטיים של אדם" כביטוי מסגרת שאת תוכנו הקונקרטי בכל עניין ועניין יש לצקת בהתאם לנסיבות הדברים ולהקשרם. במסגרת זו ייכללו ככלל אותם עניינים שהם עניינים פרטיים במובהק, דוגמת העניינים המנויים בהגדרת "מידע" ו"מידע רגיש" בחוק הגנת הפרטיות. כפי שנקבע בהלכה שנשנתה מפי בית המשפט העליון, השכלתו, רקעו המקצועי של אדם, כישוריו, קשריו החברתיים והכלכליים, כל אלה הם מענייניו הפרטיים של האדם, גם כאשר נבחנים הם בקשר למילוי של תפקיד ציבורי".
בכבוד רב,

רמה קדמי חיים 
הממונה על העמדת מידע לציבור
מינהל התכנון
העתק:
עו"ד שרית בן הרוש, הלשכה המשפטית, מינהל התכנון
טל רשף, סמנכ"ל תקציבים והון אנושי,  מינהל התכנון

